******

***Din conținutul acestui număr***:

**Anul 2021 – numărul 34**

**23 - 27 august**

[Repere din agenda publică a conducerii instituţiei prefectului - judeţul Hunedoara în perioada 23-27 august, 2021 2](#_Toc81566381)

[Selecție de Acte normative apărute în Monitorul Oficial al României în perioada 23-27 august, 2021 3](#_Toc81566382)

[Informaţie Europeană 5](#_Toc81566383)

[Comunicate de presă ale Guvernului României 5](#_Toc81566384)

[Deschiderea oficială a Forumului Studenților Români de Pretutindeni 5](#_Toc81566385)

[Vizita prim-ministrului României, Florin Cîțu, în Ucraina, la Kiev, pentru participarea la Summitul Platformei Internaționale Crimeea 6](#_Toc81566386)

[NOUTĂȚI – Informații UTILE 7](#_Toc81566387)

[Secretarul de stat MIPE a participat la prima întâlnire a Comitetului interministerial pentru monitorizarea implementării Proiectului național „România Educată” 7](#_Toc81566388)

[POAD a primit o suplimentare de 56 de milioane de euro prin REACT-EU 7](#_Toc81566389)

[MIPE: A fost aprobat memorandumul pentru colaborarea cu BEI pe perioada de programare 2021-2027 7](#_Toc81566390)

[Au fost selectate proiectele ce vor fi finanțate în cadrul Programul ACCES 2021 8](#_Toc81566391)

[3 miliarde de lei finanțare suplimentară pentru finalizarea lucrărilor de investiții finanțate prin PNDL II 8](#_Toc81566392)

[AM POIM transmite instrucțiuni cu privire la cheltuielile solicitate la rambursare pentru proiectele aprobate la finanțare cu rată forfetară 9](#_Toc81566393)

[AM POIM a transmis precizări cu privire la apelul de proiecte Dezvoltarea rețelelor inteligente de distribuție a gazelor naturale 9](#_Toc81566394)

[Noi măsuri pentru simplificarea utilizării aplicației MySMIS 9](#_Toc81566395)

[A fost anunțată elaborarea noului Program Național de Control al Poluării Atmosferice 10](#_Toc81566396)

[Consultări 11](#_Toc81566397)

[MIPE a relansat în consultare publică Ghidul pentru acordarea de materiale școlare 11](#_Toc81566398)

[AM POPAM a publicat în consultare publică Ghidul pentru Creșterea potențialului siturilor de acvacultură 11](#_Toc81566399)

[APELURI – Finanțări 11](#_Toc81566400)

[Se pregătește reluarea schemei de finanțare pentru investițiile în companii afectate de COVID-19! 11](#_Toc81566401)

[AM POCU publică lista intermediară a cererilor de finanțare aprobate în etapa ETF pentru apelul privind sprijinirea personalului din sănătate implicați în combaterea COVID-19 12](#_Toc81566402)

Întocmit,

Compartimentul Afaceri Europene și Relații Internaționale,

Edit Iliescu, consilier

Alexandra Irina Pădurean, manager public

Repere din agenda publică a conducerii instituţiei prefectului - judeţul Hunedoara   
în perioada 23-27 august, 2021

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefecților Oana Andreea BIRIȘ și SZÉLL Lőrincz:

| **Eveniment** | **Data** |
| --- | --- |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***23 august*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara, SJPI Hunedoara* | ***23 august*** |
| *Întâlnire de lucru cu doamna Czane Maria, director Oficiul județean de Poștă Hunedoara* | ***23 august*** |
| *Întâlnire de lucru cu doamna Veronica Topor, director APIA Hunedoara* | ***23 august*** |
| *Întâlnire de lucru cu domnul Dănuț Gigi Terteci, secretarul general al Comunei Cerbăl, președintele Filialei Județene a Corpului Profesional al Secretarilor Generali ai Comunelor din România* | ***23 august*** |
| *Întâlnire de lucru cu conducerea Consiliului Județean Hunedoara* | ***23 august*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara* | ***24 august*** |
| *Întâlnire de lucru cu dl. Josan Lucian, director la Direcția Sanitar Veterinară și Siguranța Alimentelor Hunedoara* | ***24 august*** |
| *Deplasare la sediul AJPIS Hunedoara în vederea unor verificări de rutină* | ***24 august*** |
| *Vizită de lucru la sediul Direcției Județene de Sport și Tineret Hunedoara* | ***24 august*** |
| *Întâlnire de lucru cu primarul comunei Toplița* | ***24 august*** |
| *Participare la comisia județeană pentru stabilirea dreptului de proprietate privată asupra terenurilor – Hunedoara* | ***24 august*** |
| *Participare la ședință în sistem videoconferință condusă de Prim-ministrul României, domnul Florin-Vasile Cîțu cu participarea ministrului afacerilor interne, domnul Lucian Bode, ministrului educației, domnul Sorin-Mihai Câmpeanu și ministrului sănătății, doamna Ioana Mihăilă pe tema deschiderii anului de învățământ 2021-2022* | ***24 august*** |
| *Întâlnire de lucru cu domnul David Adrian Nicolae, director al Casei Județene de Asigurări de Sănătate* | ***25 august*** |
| *Participare la ședința Colegiului Prefectural al județului Hunedoara* | ***25 august*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara* | ***25 august*** |
| *Întâlnire de lucru cu domnul Marius Surgent, director al Casei Județene de Pensii Hunedoara* | ***25 august*** |
| *Workshop UNICEF "Localități prietene ale copiilor"* | ***25 august*** |
| *Vizită de lucru la Serviciul Public Comunitar Regim Permise de Conducere și Înmatriculare a Vehiculelor Județul Hunedoara* | ***25 august*** |
| *Întâlnire de lucru cu domnul Sebastian Mezei, directorul executiv al Direcției de Sănătate Publică a Județului Hunedoara* | ***26 august*** |
| *Întâlnire de lucru cu directorul Direcției Județene pentru Cultură Hunedoara, domnul Brândușa Mircea Călin* | ***26 august*** |
| *Întâlnire cu reprezentanții Romilor din județul Hunedoara* | ***26 august*** |
| *Vizită de lucru la Universitatea din Petroșani* | ***26 august*** |
| *Participare la evenimentul organizat de Primăria municipiului Deva, prilejuit de semnarea Memorandumului de înțelegere pentru implementarea inițiativei „Localități Prietene ale Copiilor”* | ***26 august*** |
| *Participare la inaugurarea unei importante investiții pentru localnicii și producătorii din Țara Zarandului. A fost finalizată investiția „Construire și dotare Piață Agroalimentară Vața de Jos”.Oaspetele comunității din Vața de Jos a fost Ministrul Agriculturii și Dezvoltării Rurale, domnul Adrian Oros* | ***27 august*** |
| *Videoconferință Direcția Fonduri Externe Nerambursabile* | ***27 august*** |
| *Participare la cea de-a 41-a ediție a competiției naționale „Marșul factorilor poștali” desfășurată la „Arsenal Park”, în municipiul Orăștie* | ***28 august*** |
| *Participare la cea de-a 40-a ediție a „Festivalului Pădurenilor – Drăgan Muntean” desfășurată la Poienița Voinii, locul nașterii apreciatului rapsod popular hunedorean* | ***29 august*** |
| *Participare la „Sărbătoarea Taragotului” desfășurată în comuna Vața de Jos* | ***29 august*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 23-27 august, 2021

**M. Of. nr. 808/ 23 august 2021**

* **90 – Guvernul României -** Ordonanță de urgență privind unele măsuri din domeniul pensiilor publice
* **881– Guvernul României -** Hotărâre privind stabilirea bugetului pentru implementarea Programului pentru școli al României în perioada 2017-2023 pentru anul școlar 2021-2022, precum și pentru modificarea Hotărârii Guvernului nr. 640/2017 pentru aprobarea Programului pentru școli al României în perioada 2017-2023 și pentru stabilirea bugetului pentru implementarea acestuia în anul școlar 2017-2018

**M. Of. nr. 809/ 24 august 2021**

* **863 – Guvernul României -** Hotărâre pentru aprobarea Strategiei de dezvoltare a sistemului național de probațiune din România pentru perioada 2021-2025, precum și a Planului general de acțiune pentru implementarea Strategiei de dezvoltare a sistemului național de probațiune din România pentru perioada 2021-2025

**M. Of. nr. 811/ 24 august 2021**

* **900 – Guvernul României -** Hotărâre pentru modificarea Hotărârii Guvernului nr. 72/2013 privind aprobarea normelor metodologice pentru determinarea costului standard per elev/preșcolar și stabilirea finanțării de bază a unităților de învățământ preuniversitar de stat, care se asigură din bugetul de stat, din sume defalcate din T.V.A. prin bugetele locale, pe baza costului standard per elev/preșcolar
* **899 – Guvernul României -** Hotărâre privind acordarea de stimulente financiare absolvenților care au obținut media 10 la evaluarea națională pentru absolvenții clasei a VIII-a și la examenul național de bacalaureat, sesiunea iunie-iulie 2021
* **901 – Guvernul României -** Hotărâre privind completarea art. 25 din Normele financiare pentru activitatea sportivă, aprobate prin Hotărârea Guvernului nr. 1.447/2007
* **902 – Guvernul României -** Hotărâre pentru modificarea Hotărârii Guvernului nr. 339/2020 privind aprobarea Programului național apicol pentru perioada 2020-2022, a normelor de aplicare, precum și a valorii sprijinului financiar

**M. Of. nr. 812/ 24 august 2021**

* **91 – Guvernul României -** Ordonanță de urgență privind aprobarea continuării Programului-pilot de acordare a unui suport alimentar pentru preșcolarii și elevii din 150 de unități de învățământ preuniversitar de stat

**M. Of. nr. 817/ 26 august 2021**

* **857 – Guvernul României -** Hotărâre pentru aprobarea Regulamentului-cadru și a componenței comitetelor de organizare UNESCO
* **865 – Guvernul României -**Hotărâre pentru aprobarea Programului de acțiuni pe anul 2021 privind proiectarea și execuția lucrărilor de intervenție pentru reducerea riscului seismic la construcțiile cu destinația de locuință multietajate, încadrate prin raport de expertiză tehnică în clasa I de risc seismic

**M. Of. nr. 820/ 26 august 2021**

* **92 – Guvernul României -** Ordonanță de urgență privind regimul deșeurilor

**M. Of. nr. 821/ 27 august 2021**

* **3 – Guvernul României -** Ordonanță pentru modificarea și completarea unor acte normative în domeniul achizițiilor publice

**M. Of. nr. 823/ 27 august 2021**

* **859 – Ministerul Investițiilor și Proiectelor Europene -** Ordin pentru aprobarea Schemei de ajutor de minimis privind monitorizarea consumului de energie la nivelul consumatorilor industriali, aferentă obiectivului specific 6.2 - Reducerea consumului de energie la nivelul consumatorilor industriali, finanțată din axa prioritară 6 - Promovarea energiei curate și eficienței energetice în vederea susținerii unei economii cu emisii scăzute de carbon și din fondurile REACT-EU, după caz, din cadrul Programului operațional Infrastructură mare (POIM 2014-2020)
* **860-** **Ministerul Investițiilor și Proiectelor Europene -** Ordin privind aprobarea Schemei de ajutor de stat pentru realizarea de investiții în infrastructura energetică în scopul preluării energiei produse din resurse regenerabile în condiții de siguranță a SEN, precum și implementarea sistemelor de măsurare inteligentă a energiei electrice la consumatorii casnici, aferentă obiectivului specific 6.1 - Creșterea producției de energie din resurse regenerabile mai puțin exploatate (biomasă, biogaz, geotermal), sectorul distribuție, și obiectivului specific 6.3 - Reducerea consumului mediu de energie electrică la nivelul locuințelor, finanțată din axa prioritară 6 Promovarea energiei curate și eficienței energetice în vederea susținerii unei economii cu emisii scăzute de carbon și din fondurile REACT-EU, după caz, din cadrul Programului operațional Infrastructură mare (POIM 2014-2020)

**M. Of. nr. 824/ 27 august 2021**

* **119 – Ministerul Afacerilor Interne -** Ordin pentru modificarea și completarea unor acte normative din domeniul managementului resurselor umane în Ministerul Afacerilor Interne

Descărcați  ADOBE READER - <http://get.adobe.com/reader/>

Sursa: Monitorul Oficial al României - http://www.monitoruloficial.ro/RO/article--e-Monitor.html

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției slovene | **Președinția slovenă a Consiliului UE: 1 iulie-31 decembrie 2021**  Prioritățile președinției slovene sunt determinate de deviza sa: „Europa. Rezilientă. Împreună.”  Programul președinției se axează pe patru domenii principale:   * redresarea, reziliența și autonomia strategică a UE * un proces de reflecție privind viitorul Europei * stilul de viață european, statul de drept și valorile europene * sporirea nivelului de securitate și stabilitate în vecinătatea Europei   Site-ul președinției slovene: <https://slovenian-presidency.consilium.europa.eu/en/> |
| Președinția slovenă a Consiliului UE va depune eforturi pentru a contribui în mod activ la consolidarea rezilienței UE la crizele sanitare, economice, energetice, climatice și cibernetice. Colaborarea, sprijinirea reciprocă și acțiunile solidare pentru binele fiecărui cetățean european vor fi esențiale pentru consolidarea rezilienței UE.​ | |

🏵🏵🏵

Comunicate de presă ale Guvernului României

Deschiderea oficială a Forumului Studenților Români de Pretutindeni

Astăzi, 26 august a.c., la Palatul Victoria a avut loc deschiderea oficială a Forumului Studenților Români de Pretutindeni. Partenerul principal al evenimentului este Departamentul pentru Dezvoltare Durabilă.  
„Aproximativ 8 000 de absolvenți de liceu aleg anual să studieze în străinătate. Suntem parteneri cu toți studenții și îi îndemnăm să contribuie la dezvoltarea durabilă a României, oriunde s-ar afla. Ei, tinerii, au devenit promotori puternici ai dezvoltării sustenabile, sunt cei care ne inspiră și ne dau energia necesară implementării celor 17 Obiective de Dezvoltare Durabilă. Ne bucurăm că putem susține astăzi un proiect de o asemenea anvergură, organizat la 150 de ani de la o primă întâlnire similară care a avut loc la Putna. Aveți promisiunea mea că vom analiza cu mare interes concluziile și soluțiile prezentate la finalul celor 5 zile de dezbateri active. Tot ce vom construi pentru viitorul nostru și al copiilor noștri va avea la bază obiectivele Agendei 2030, asumate de România prin Strategia Națională pentru Dezvoltarea României 2030.”, a declarat László Borbély, consilier de stat, coordonatorul Departamentului pentru Dezvoltare Durabilă.

La deschidere au avut de asemenea intervenții:

* Valentin-Sorin Costreie, consilier de stat, Guvernul României
* Aurelian Mihăilescu, consilier de stat, Guvernul României
* Radu Szekely – secretar de stat, Ministerul Educației
* Iulia Matei -secretar de stat pentru afaceri europene, Ministerul Afacerilor Externe
* George Sergiu Niculescu – secretar de stat, Ministerul Energiei
* Marian Preda - Rector al Universității din București
* Decebal Mohîrță - project manager al Forumului Studenților Români de Pretutindeni.

Forumul Studenților Români de Pretutindeni este un proiect ambițios în cadrul căruia, timp de 5 zile, peste 140 de studenți români și din străinătate se reunesc pentru dezbateri din care vor rezulta propuneri pentru decidenți.  
Asociația Tineretul ONU din România (UN Youth), Liga Studenților Români din Străinătate (LSRS), Uniunea Studenților din România, Federația Asociațiilor Studenților în Medicină din România (FASMR) și Uniunea Studenților din România (USR), organizatorii forumului, celebrează astfel cei 150 de ani de la Congresul Studenților Români de Pretutindeni de la Putna.  
Temele abordate în cadrul dezbaterilor sunt de importanță majoră pentru societatea românească:

* Educație și Tineret - combaterea abandonului școlar (în special în mediul rural)
* Energie și Mediu - închiderea centralelor pe cărbune - combaterea efectelor generate de acestea
* Sănătate - Accesul populației din mediul rural la servicii medicale
* Afaceri Externe - România în contextul tendințelor globale asimetrice: interacțiune și impact în sistemul internațional
* Dezvoltare și Investiții - crearea unei legi a digitalizării pentru administrația și mediul de afaceri
* Muncă și Economie - Convergența economiilor regionale: fiscalitate, salarizare și asistență socială.

La finalul celor 5 zile de dezbateri, concluziile acestor sesiuni vor fi cuprinse într-un document-rezoluție ce vor fi înaintate Guvernului României.

Link-uri utile:

[www.dezvoltaredurabila.gov.ro](http://www.dezvoltaredurabila.gov.ro/)  
<https://www.facebook.com/departamentulpentrudezvoltaredurabila>  
<https://www.instagram.com/dezvoltaredurabila/>  
<https://www.youtube.com/channel/UC27L9YTLRY9smZ_ggbntWrg>

\*

Vizita prim-ministrului României, Florin Cîțu, în Ucraina, la Kiev, pentru participarea la Summitul Platformei Internaționale Crimeea

Prim-ministrul Florin Cîțu a efectuat astăzi, 23 august 2021, o vizită în Ucraina, la Kiev, pentru a participa la Summitul de lansare a Platformei Internaționale Crimeea, inițiativă a Ucrainei menită să consolideze politica de nerecunoaștere a anexării ilegale a peninsulei Crimeea. În delegație a participat și ministrul afacerilor externe, Bogdan Aurescu.

În cadrul Summitului, prim-ministrul român a susținut intervenția națională, ocazie cu care a anunțat asocierea României la Platforma Crimeea și a reiterat sprijinul constant al țării noastre pentru suveranitatea și integritatea teritorială a Ucrainei, precum și angajamentul ferm față de politica de nerecunoaștere a anexării ilegale a peninsulei Crimeea.

Totodată, prim-ministrul Cîțu a exprimat sprijinul României pentru aspirațiile europene și euroatlantice ale Ucrainei și a arătat că realizarea acestora trebuie susținută de un proces de reformă care să aducă beneficii pentru toți cetățenii ucraineni, inclusiv cei de etnie română. Prim-ministrul României a menționat că amenințările și provocările externe pot fi mai bine gestionate dacă statele acționează pentru soluționarea problemelor bilaterale.

În marja Summitului, prim-ministrul Florin Cîțu a avut o întrevedere cu omologul ucrainean, Denys Shmyhal, ocazie cu care a reiterat disponibilitatea României de a avansa cooperarea bilaterală, inclusiv prin organizarea în acest an a unei noi sesiuni a Comisiei mixte interguvernamentale privind cooperarea economică, industrială și tehnico-științifică. Totodată, cei doi premieri au exprimat dorința de a impulsiona cooperarea sectorială, cu prioritate în domeniul transporturilor și infrastructurii și pentru deschiderea punctelor de trecere a frontierei comune. În acest context, a exprimat dorința României de a fi asigurată respectarea drepturilor persoanelor aparținând minorității române.

Tot în marja Summitului, premierul Florin Cîțu a avut o întrevedere cu Secretarul pentru Energie al SUA, Jennifer Granholm. În cadrul discuțiilor, au fost abordate aspecte de interes comun pentru impulsionarea implementării Acordului interguvernamental România-SUA în domeniul energiei nucleare, precum și a cooperării bilaterale în ceea ce privește utilizarea noilor tehnologii în domeniul energiei nucleare civile.

**Informații suplimentare:**

Platforma Internațională Crimeea este o inițiativă recentă a Ucrainei menită să consolideze politica de nerecunoaștere a anexării ilegale a peninsulei Crimeea și, în ultimă instanță, să faciliteze revenirea Crimeii în componența Ucrainei.

Sursa: https://gov.ro/ro/comunicate&page=3&page=4

🏵🏵🏵

NOUTĂȚI – Informații UTILE

Secretarul de stat MIPE a participat la prima întâlnire a Comitetului interministerial pentru monitorizarea implementării Proiectului național „România Educată”

Joi, 26 august 2021, Ministerul Investițiilor și Proiectelor Europene a anunțat participarea secretarul de stat Corina Atanasiu la prima întâlnire a **Comitetului interministerial pentru monitorizarea implementării Proiectului național „România Educată”**.

Conform celor transmise de secretarul de stat MIPE, din 2016, de la lansarea programului „Școala pentru toți” părăsirea timpurie a școlii a scăzut de la 19% la aproape 15%.

Reformele preconizate prin proiectul „România Educată”, combinate cu măsurile prevăzute în programul de guvernare, au fost armonizate cu recomandările specifice de țară ale Comisiei Europene pentru domeniul educației și cu PNRR. În PNRR au fost alocate peste 3,6 miliarde de euro pentru reforme și investiții reale din educație.

În comunicat s-a menționat, de asemenea, despre necesitatea adoptării, în perioada următoare, a **HG privind aprobarea „Planului de acțiune”** și a elaborării a unui pachet legislativ coerent și agreat cu partenerii reprezentativi pentru asigurarea unei implementări fezabile a proiectului „România Educată”.

Conducerea Comitetului Interministerial este asigurată de prim-ministrul României și de ministrul Educației, iar Administrația Prezidențială are statut de invitat permanent. În acest Comitet participă, pe lângă premier și vicepremieri, reprezentanți ai tuturor ministerelor de cu atribuții în domeniu.

Sursa: Ministerul Investițiilor și Proiectelor Europene

\*

POAD a primit o suplimentare de 56 de milioane de euro prin REACT-EU

Ministerul Investițiilor și Proiectelor Europene a transmis joi, 26 august 2021, suplimentarea bugetului **Programului Operațional Ajutorarea Persoanelor Defavorizate** (POAD).

**Bugetul** a fost suplimentat cu **56 milioane de euro**, prin instrumentul financiar european REACT-EU, care are scopul de a oferi asistență în vederea ameliorării efectelor provocate de criza pandemică COVID-19.

Conform comunicatului, în România, cei mai afectați de criza provocată de pandemia de COVID-19 sunt elevii din medii defavorizate precum și tinerele mame cu situație financiară dificilă.

În funcție de grupul țintă, măsurile vor primi alocări separate:

* **44.000.000 de euro** pentru măsura ce vizează lipsa materialelor școlare;
* **12.000.000 de euro** pentru măsura privind lipsa trusourilor pentru nou-născuți.

Sursa: Ministerul Investițiilor și Proiectelor Europene

\*

MIPE: A fost aprobat memorandumul pentru colaborarea cu BEI pe perioada de programare 2021-2027

Ministerul Investițiilor și Proiectelor Europene a anunțat miercuri, 25 august 2021, aprobarea în ședință de Guvern a memorandumului de înțelegere pentru colaborarea dintre Guvernul României şi Banca Europeană de Investiții (BEI) în vederea sprijinirii proiectelor cu finanțare europeană 2021-2027.

Conform comunicatului, memorandumul este rezultat în urma negocierilor purtate de către oficialii MIPE cu reprezentanții Băncii Europene de Investiţii. Prin document a fost stabilită modalitatea prin care BEI va acorda asistența tehnică României în perioada de programare 2021-2027 în vederea realizării obiectivelor din cadrul:

* Acordului de Parteneriat,
* a agendei de reforme structurale,
* a investiţiilor în sectorul public,
* a creşterii absorbţiei fondurilor europene,
* apregătirii următoarei perioade de programare.

Potrivit acordului, Guvernul României urmeazp sp beneficieaze de sprijinul și expertiza unor experţi din cadrul unor instituţii financiare internaţionale și BEI în două domenii de intervenţii, respectiv pentru:

* **nevoile orizontale**, precum: creșterea capacităţii administrative a autorităţilor de management, organismelor intermediare şi a altor beneficiari publici pentru identificarea, pregătirea şi implementarea proiectelor; gestionarea procesului de închidere a Programelor Operaţionale finanțate în cadrul perioadei de programare 2014 – 2020; consultanţă pentru echipele de proiect şi departamentele implicate în pregătirea, gestionarea şi implementarea proiectelor; training; identificarea aspectelor legate de guvernanţă, simplificarea şi eficientizarea cadrului legislativ şi de reglementare naţional aferent absorbţiei fondurilor UE; îndeplinirea condiţiilor favorizante.
* **nevoile specifice referitoare la implementarea programelor operaţionale**: monitorizare, evaluare, pregătire şi implementare; asigurarea unor experţi care să sprijine pregătirea şi implementarea proiectelor; sprijin metodologic pentru pregătirea ghidurilor necesare pentru pregătirea şi implementarea proiectelor.

Sursa: Ministerul Investițiilor și Proiectelor Europene

\*

Au fost selectate proiectele ce vor fi finanțate în cadrul Programul ACCES 2021

Ministerul Culturii a publicat ieri, 26 august 2021, rezultatele finale din cadrul **programului ACCES 2021.**

Ofertele culturale din domeniile vizate au putut fi depuse în perioada 5 iulie - 3 august 2021.

În urma evaluării au fost selectate **23 de proiecte** care vor primi finanțare.

Lista finală a evaluării ofertelor culturale, depuse în cadrul Programului ACCES 2021, este disponibilă [**aici**](https://www.fonduri-structurale.ro/uploads/media/documents/0001/34/674a67611970147a0a93d81255c82ced8fe525ec.xlsx).

Rezultatele soluționării contestațiilor depuse în cadrul programului ACCES 2021 sunt disponibile [**aici**](https://www.fonduri-structurale.ro/uploads/media/documents/0001/34/7172f79d15d0f400ae4f2f9317a08b7e872c8301.xlsx).

Sursa: Ministerul Culturii

\*

3 miliarde de lei finanțare suplimentară pentru finalizarea lucrărilor de investiții finanțate prin PNDL II

Guvernul a aprobat ieri, 25 august, **Ordonanța de urgență care prevede finanțarea suplimentară a proiectelor aflate în derulare prin Programul Național de Dezvoltare Locală**, etapa a II-a.

**Bugetul aprobat** este în valoare de 3 miliarde de lei și provine de la Ministerul Dezvoltării, Lucrărilor Publice și Administrației.

Conform celor comunicate de către ministrul Cseke Attila, suplimentarea de buget are drept obiectiv să acopere costurile majorării prețurilor materialelor de construcții și a salariilor.

„Sprijinul financiar urmărește deblocarea acelor investiții care riscă să fie întrerupte din cauza cheltuielilor crescute. Avem în prezent 4.423 de investiții în diferite stadii de construcție. Sprijinim proiectele comunităților locale și am luat această măsură pentru a asigura finalizarea acestor investiții”, a transmis ministrul.

De asemenea, în comunicat s-a menționat faptul că beneficiarii care doresc suplimentarea sumelor alocate prin contractele de finanțare prin PNDL, etapa a II-a, trebuie să depună o solicitare, însoțită de o notă justificativă, în termen de 30 zile de la data intrării în vigoare a Ordonanței de urgență.

Sursa: Ministerul Dezvoltării, Lucrărilor Publice și Administrației

\*

AM POIM transmite instrucțiuni cu privire la cheltuielile solicitate la rambursare pentru proiectele aprobate la finanțare cu rată forfetară

Ieri, 25 august 2021, Autoritatea de Management pentru Programul Operațional Infrastructură Mare a publicat **Instrucțiunea nr. 40/25.08.2021** privind cheltuielile solicitate la rambursare pentru proiectele aprobate la finanțare cu rată forfetară conform art. 61 alin (3) lit. aa) din Regulamentul (UE) nr.1303/2013.

[**Descarcă**](https://mfe.gov.ro/wp-content/uploads/2021/08/aec0ff6a52837b03ce0eac6cc9a27342.pdf) instrucțiunea.

Sursa: AM POIM

\*

**AM POIM a transmis precizări cu privire la apelul de proiecte Dezvoltarea rețelelor inteligente de** **distribuție a gazelor naturale**

Autoritatea de Management pentru Programul Operațional Infrastructură Mare 2014 – 2020 a publicat luni, 23 august 2021, clarificări cu privire la apelul de proiecte **Dezvoltarea rețelelor inteligente de distribuție a gazelor naturale.**

În comunicat s-au făcut următoarele precizări:

* În conformitate cu prevederile Ghidului Solicitantului, solicitantul va avea obligația să răspundă în maxim 5 zile lucrătoare, fără posibilitatea de prelungire a termenului de răspuns, prin urmare, solicitările de prelungire transmise de către solicitanți nu pot fi luate în considerare; la stabilirea termenului de 5 zile lucrătoare, nu se vor lua în calcul prima și ultima zi a termenului, în conformitate cu art. 2.553 din Codul Civil;
* În ceea ce privește clarificările prin care AM POIM a solicitat la secțiunea Capacitate solicitant – sursa de cofinanțare, înlocuirea Buget de stat cu Buget local, având în vedere limitările de sistem ale SMIS, autoritatea a precizat că această cerință se poate efectua numai prin ștergerea liniilor bugetare introduse inițial în cererea de finanțare și reintroducerea acestora;
* Referitor la clarificarea cu privire la neeligibilitatea TVA, a fost menționat faptul că se aplică prevederile Ghidului Comisiei Europene SWD (2018) 459 „Condiții pentru eligibilitatea TVA în conformitate cu normele politicii de coeziune din perioada de programare 2014 – 2020”, conform căruia, în situația în care solicitantul este o persoană neimpozabilă, iar operatorul infrastructurii este o persoană impozabilă, care va percepe tarife cu TVA ca rezultat al utilizării directe a infrastructurii, TVA-ul este considerat neeligibil;
* În ceea ce privește clarificările prin care AM POIM a solicitat retransmiterea Declarației de angajament, astfel încât aceasta să respecte precizarea din Ghidul Solicitantului pentru îndeplinirea criteriului g) Proiectul demonstrează existența cererii pentru rețeaua inteligentă de distribuție a gazului natural propusă prin proiect prin pre-contracte încheiate / angajamente ferme ale consumatorilor cărora li se va livra gazul natural prin capacitățile de distribuție propuse la finanțare, pentru cel puțin 1000 de gospodării:
* La momentul depunerii cererii de finanțare, se probează prin Declarația de angajament,
* În etapa de contractare, se va prezenta lista pre-contractelor încheiate / angajamentelor ferme, asumată de către beneficiar, pentru cel puțin 1000 de gospodării care urmează a fi deservite de către rețeaua inteligentă de distribuție.

De asemenea, AM POIM a menționat despre necesitatea transmiterii de către solicitanți a Declarației de angajament, care va trebui să cuprindă mențiunea enunțată mai sus, așa cum a fost precizat în Ghidul Solicitantului.

Sursa: AM POIM

\*

Noi măsuri pentru simplificarea utilizării aplicației MySMIS

Ministrul Investițiilor și Proiectelor Europene, Cristian Ghinea, a publicat vineri, 20 august 2021, lista de modificări realizate până în prezent pentru îmbunătățirea aplicației MySMIS.

Conform comunicatului ministrului Ghinea, ca elemente de noutate cu privire la îmbunătățirea platformei au fost enumerate următoarele:

* reducerea timpului necesar pentru accesarea editării liniilor bugetare;
* posibilitatea de încărcare multiplă a fișierelor;
* introducerea de filtre în motorul de căutare din Modulul Achiziții, precum: codul SMIS asociat, tipul contractului sau CPV.

Pentru mai multe detalii despre modificările implementate anterior, click [**aici**](https://www.fonduri-structurale.ro/stiri/26481/masuri-firave-pentru-imbunatatirea-aplicatiei-mysmis).

Sursa: Facebook Ministrul Investițiilor și Proiectelor Europene

\*

A fost anunțată elaborarea noului Program Național de Control al Poluării Atmosferice

Vineri, 20 august 2021, a avut loc Conferința de Lansare a **Proiectului „Dezvoltarea capacităţii Ministerului Mediului, Apelor și Pădurilor privind elaborarea politicilor şi măsurilor naţionale necesare în vederea respectării angajamentelor naţionale de reducere a emisiilor de anumiţi poluanţi atmosferici până în anul 2030”**, cofinanțat din Fondul Social European, prin Programul Operațional Capacitate Administrativă 2014-2020.

La eveniment au participat reprezentanți ai Ministerului Mediului, Apelor și Pădurilor, ai Ministerului Agriculturii și Dezvoltării Rurale, ai Ministerului Energiei, Ministerului Dezvoltării, Lucrărilor Publice și Administrației, Ministerului Economiei, Antreprenoriatului și Turismului, Ministerului Sănătății, precum și ai Agenției Naționale pentru Protecția Mediului, ai Gărzii Naționale de Mediu, dar și ai mediului academic.

Proiectul menționat este derulat, din decembrie 2020, de Ministerul Mediului, Apelor și Pădurilor, în calitate de lider de proiect, având ca partener Agenția Națională pentru Protecția Mediului.

**Valoarea totală a proiectului** este de 4.453.523,66 lei, iar **valoarea finanțării nerambursabile** din fonduri europene este de 3.740.241,21 lei.

**Obiectivul general** al proiectului se va concretiza prin elaborarea propunerii de **Program Național de Control al Poluării Atmosferice (PNCPA)**, precum și a ghidului privind modalitățile de aplicare a procedurii de ajustare a inventarelor naționale de emisii de poluanți atmosferici în funcție de specificul național.

**Obiectivele specifice** ale proiectului sunt:

* Stabilirea măsurilor de reducere a emisiilor antropice naţionale de poluanţi atmosferici, inclusiv a calendarului de punere în aplicare a acestor măsuri, în corelare cu planurile şi programele instituite în alte domenii de politică relevante;
* Crearea premiselor pentru comunicarea dintre autorităţile publice centrale cu responsabilităţi în domeniile de activităţi generatoare de emisii de poluanţi atmosferici, pentru îmbunătăţirea procesului de luare a deciziilor şi de adoptare a programelor de dezvoltare, cu respectarea cerinţelor politicii de mediu şi a principiului integrării cerinţelor de mediu în celelalte politici sectoriale;
* Adaptarea la specificul naţional privind estimarea inventarului a modalităţilor de aplicare a procedurii de ajustare a inventarelor naţionale de emisii, în cazul în care se constată neconformarea cu angajamentele naţionale de emisii de poluanţi atmosferici stabilite pentru anul 2020 şi, respectiv, pentru anul 2030;
* Îmbunătăţirea inventarului naţional de emisii de poluanţi atmosferici, ca referinţă în evaluarea conformării cu obiectivele de reducere a emisiilor de poluanţi atmosferici.

Perioada de implementare a proiectului a fost stabilită ca fiind de 18 luni de la semnarea contractului de finanțare.

Sursa: Ministerul Mediului, Apelor și Pădurilor

🏵

Consultări

MIPE a relansat în consultare publică Ghidul pentru acordarea de materiale școlare

Ministerul Investițiilor și Proiectelor Europene a relansat joi, 26 august 2021, în consultare publică **„Ghidul solicitantului Acordarea de materiale școlare – rechizite și vestimentație necesară frecventării școlii”**.

**Alocarea bugetară inițială** a apelului a fost stabilită la **130 de milioane lei** și a fost destinată pentru sprijinirea a aproximativ 259.786 de elevi. **Noul** **buget** a crescut până la aproximativ **215 milioane lei** și urmează să acopere materiale școlare pentru 400.000 de elevi, în anul școlar 2021-2022.

Potrivit propunerii, sprijinul financiar va consta în tichete sociale cu o valoare nominală de 500 lei/an/elev acoperă achiziția de:

* materiale școlare,
* rechizite,
* vestimentație necesare frecventării școlii.

Ghidul în consultate poate fi accesat la următorul [**link**](https://mfe.gov.ro/consultare-publica-poad-ghidul-pentru-acordarea-de-materiale-scolare/).

Observațiile şi sugestiile pot fi trimise până la data de 6 septembrie 2021, pe adresa: [consultare.pocu@mfe.gov.ro](mailto:consultare.pocu@mfe.gov.ro).

Sursa: Ministerul Investițiilor și Proiectelor Europene

\*

AM POPAM a publicat în consultare publică Ghidul pentru Creșterea potențialului siturilor de acvacultură

Autoritatea de management pentru Programul Operațional pentru Pescuit și Afaceri Maritime a anunțat ieri, 23 august 2021, publicarea în variantă consultativă pentru Ghidul pentru Măsura II.7. – Creșterea potențialului siturilor de acvacultură.

[***Descarcă***](https://www.fonduri-structurale.ro/uploads/media/default/0001/34/7f69d5a4a5712611ba2410793f4d7fb1195d6158.zip)ghidul.

Cetăţenii şi institutiile interesate pot transmite opinii/propuneri/sugestii în termen de 10 zile de la data publicării, pe adresa de e-mail bes@madr.ro.

Sursa: AM POPAM

🏵

APELURI – Finanțări

Se pregătește reluarea schemei de finanțare pentru investițiile în companii afectate de COVID-19!

Autoritatea de Management pentru Programul Operațional Competitivitate a anunțat joi, 26 august 2021, lansarea spre consultare publică a Ghidului Solicitantului aferent Acțiunii 4.1.1 – „Investiții în activități productive” și Acțiunii 4.1.2 – „Sprijin pentru capital de lucru”. În cadrul acestui apel se vor acorda fonduri Ministerului Economiei, Antreprenoriatului și Turismului pentru a derula două scheme de sprijin:

* Sprijin pentru capital de lucru, sub forma de cost unitar (15% din cifra de afaceri pe anul 2019) – pentru a putea deconta toate contractele celor 22.000 de beneficiari ai măsurii 2 conform OUG 130/2020;
* Investiții în activități productive (maxim 200.000 euro) – în contextul anulării Măsurii 3 instituită conform OUG 130/2020

Bugetul alocat a fost stabilit la aprox. 600 milioane de euro . Suma a fost împărțită pe cele 2 măsuri de sprijin, după cum urmează:

* Investiții în activități productive - aprox. 358 milioane de  euro, din care 300 de milioane de euro se alocă din fonduri externe nerambursabile alocate din facilitatea de finanțare REACT-EU și 58 milioane de euro cofinanțare de la bugetul de stat;
* Sprijin pentru capital de lucru, sub forma de cost unitar - 239 milioane de euro euro, din care 200 milioane de euro euro fonduri externe nerambursabile alocate din facilitatea de finanțare REACT-EU și 39 milioane de euro fonduri de la bugetul de stat.

Conform apelului, acțiunea dedicată investițiilor în activități productive vizează investiții în cadrul IMM-urilor în domeniul curent de activitate sau într-un domeniu diferit de activitate, necesare pentru:

* extinderea capacităților de producție existente, precum și pentru extinderea furnizării de servicii;
* realizarea de noi unități ale capacităților de producție existente, precum și pentru realizarea de noi unități pentru furnizarea de servicii;.

Investițiile propuse în cadrul acestei acțiuni vor aloca un buget de minim 20% care va contribui la atingerea obiectivelor climatice. Prin această acțiune se va avea în vedere și dezvoltarea de noi piețe care să contribuie la îmbunătățirea energetică și performanța de mediu a activelor achiziționate, dezvoltarea și adopția de  soluții tehnologice verzi și susținerea economiei circulare.

[***Descarcă***](https://www.fonduri-structurale.ro/descarca-document/33360) ghidul.

Perioada de consultare publică se desfășoară până la data de 09 septembrie 2021, ora 17.00. Persoanele sau entitățile interesate vor putea formula observații și propuneri la adresa de e-mail: secretariat.poc@mfe.gov.ro

Sursa: AM POC

\*

AM POCU publică lista intermediară a cererilor de finanțare aprobate în etapa ETF pentru apelul privind sprijinirea personalului din sănătate implicați în combaterea COVID-19

Autoritatea de Management pentru Programul Operațional Capital Uman 2014–2020 a publicat ieri, 25 august 2021, **Lista intermediară a cererilor de finanțare aprobate în etapa de evaluare tehnică și financiară**pentru apelul „Creșterea numărului de persoane care beneficiază de programe de sănătate și de servicii orientate către prevenție, depistare precoce (screening), diagnostic și tratament precoce pentru principalele patologii – Sprijin pentru personalul din sănătate implicat direct în transportul, echiparea, evaluarea, diagnosticarea şi tratamentul pacienților infectați cu COVID-19”.

Lista este disponibilă la următorul [**link**](https://mfe.gov.ro/wp-content/uploads/2021/08/c9badb1c32d55c19188a54c70109d582.pdf).

AM POCU a transmis, de asemenea, faptul că începând cu data de 25.08.2021, solicitantul va fi informat, prin sistemul informatic MySMIS 2014+ cu privire la rezultatul evaluării tehnice și financiare.

Conform comunicatului, rezultatul evaluării cererii lui de finanţare poate fi contestat o singură dată pentru fiecare etapă. Contestaţia se va depune de solicitant în sistemul MySMIS 2014+ în termenul precizat in cadrul notificarii privind rezultatul ETF.

Sursa: AM POCU

🏵

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/